থিয়াগো সিলভা

থিয়াগো এমিলিয়ানো দা সিলভা (; জন্ম: ২২ সেপ্টেম্বর ১৯৮৪; থিয়াগো সিলভা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

১৯৯৮–৯৯ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব ফ্লুমিনেন্সের যুব পর্যায়ের হয়ে খেলার মাধ্যমে সিলভা ফুটবল জগতে প্রবেশ করেছেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০২–০৩ মৌসুমে, ব্রাজিলীয় ক্লাব পেদ্রাব্রাঙ্কার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পেদ্রাব্রাঙ্কার হয়ে দুই মৌসুম অতিবাহিত করার পর ২০০৪ সালে তিনি জুভেন্তুদেতে যোগদান করেছেন। অতঃপর পোর্তু বি এবং ফ্লুমিনেন্সের যথাক্রমে এক এবং তিন মৌসুম অতিবাহিত করার পর তিনি প্রায় ১০ মিলিয়ন ইউরোর বিনিময়ে ইতালীয় ক্লাব এসি মিলানে যোগদান করেছেন। এসি মিলানের হয়ে তার দ্বিতীয় মৌসুমে তিনি মাসসিমিলিয়ানো আলেগ্রির অধীনে ২০১০–১১ সেরিয়ে আ-এর শিরোপা জয়লাভ করেছেন। এসি মিলানে তিন মৌসুম অতিবাহিত করার পর প্রায় ৪২ মিলিয়ন ইউরোর বিনিময়ে ফরাসি ক্লাব পারি সাঁ-জেরমাঁর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩১৫ ম্যাচে ১৭টি গোল করার পাশাপাশি সাতটি লিগ শিরোপা জয়লাভ করেছেন। ২০২০–২১ মৌসুমে, তিনি ইংরেজ ক্লাব চেলসিতে যোগদান করেছেন।

২০০৮ সালে, সিলভা ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। তিনি একই বছরে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১০৭ ম্যাচে ৭টি গোল করেছেন। তিনি ব্রাজিলের হয়ে এপর্যন্ত ৩টি ফিফা বিশ্বকাপ (২০১০, ২০১৪ এবং ২০১৮) এবং ৪টি কোপা আমেরিকায় (২০১১, ২০১৫, ২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।

প্রারম্ভিক জীবন
থিয়াগো এমিলিয়ানো দা সিলভা ১৯৮৪ সালের ২২শে সেপ্টেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সিলভা ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৮ সালের ১৩ই আগস্ট তারিখে তিনি ২০০৮ গ্রীষ্মকালীন অলিম্পিকে চীন অলিম্পিক দলের বিরুদ্ধে ম্যাচে ব্রাজিল অলিম্পিক দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ৮ ম্যাচে অংশগ্রহণ করেছেন।

২০০৮ সালের ১২ই অক্টোবর তারিখে, ২৪ বছর ও ২০ দিন বয়সে, ডান পায়ে ফুটবল খেলায় পারদর্শী সিলভা ভেনেজুয়েলার বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় হুয়ান সিলভেইরা দোস সান্তোসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৪–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে সিলভা সর্বমোট ৩ ম্যাচে ০টি গোল করেছেন। ২০১০ সালের ১১ই অক্টোবর তারিখে, প্রীতি ম্যাচে ইউক্রেনের বিরুদ্ধে অনুষ্ঠিত ম্যাচে তিনি ব্রাজিলের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ব্রাজিল ২–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছেন। জাতীয় দলের হয়ে অভিষেকের ৩ বছর, ৭ মাস ও ১৮ দিন পর, ব্রাজিলের জার্সি গায়ে প্রথম গোলটি করেছেন; ২০১২ সালের ৩০শে মে তারিখে, মার্কিন যুক্তরাষ্ট্রের বিরুদ্ধে ম্যাচের ২৬তম মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ

 
 
 
 
 
 
 
 
 

১৯৮৪-এ জন্ম
জীবিত ব্যক্তি
ব্রাজিলীয় প্রবাসী ফুটবলার
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের আন্তর্জাতিক ফুটবলার
ব্রাজিলীয় খ্রিস্টান
পর্তুগালে প্রবাসী ফুটবলার
রাশিয়ায় প্রবাসী ফুটবলার
ইতালিতে প্রবাসী ফুটবলার
ফ্রান্সে প্রবাসী ফুটবলার
এস্পোর্তে ক্লাব জুভেনটুডের খেলোয়াড়
ফুটবল ক্লাব পোর্তুর খেলোয়াড়
ফুটবল ক্লাব পোর্তু বি-এর খেলোয়াড়
ফুটবল ক্লাব দিনামো মস্কোর খেলোয়াড়
ফ্লুমিনেন্সে ফুটবল ক্লাবের খেলোয়াড়
এসি মিলানের খেলোয়াড়
পারি সাঁ-জেরমাঁর ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
২০০৮ গ্রীষ্মকালীন অলিম্পিকের ফুটবলার
২০১২ গ্রীষ্মকালীন অলিম্পিকের ফুটবলার
ব্রাজিলের হয়ে অলিম্পিক ব্রোঞ্জ পদক বিজয়ী
ব্রাজিলের হয়ে অলিম্পিক রৌপ্য পদক বিজয়ী
ব্রাজিলের অলিম্পিক ফুটবলার
ফুটবলে অলিম্পিক পদক বিজয়ী
২০১০ ফিফা বিশ্বকাপের খেলোয়াড়
২০১১ কোপা আমেরিকার খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
২০১৫ কোপা আমেরিকার খেলোয়াড়
২০১৮ ফিফা বিশ্বকাপের খেলোয়াড়
২০১২ গ্রীষ্মকালীন অলিম্পিকের পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
ফিফা কনফেডারেশন্স কাপ বিজয়ী খেলোয়াড়
ফুটবল সেন্ট্রাল ডিফেন্ডার
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
কোপা আমেরিকা বিজয়ী খেলোয়াড়
২০২১ কোপা আমেরিকার খেলোয়াড়
২০১৯ কোপা আমেরিকার খেলোয়াড়
ফুটবল রক্ষণভাগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডে প্রবাসী ফুটবলার
ফিফা সেঞ্চুরি ক্লাব
ইতালিতে ব্রাজিলীয় প্রবাসী ক্রীড়াবিদ
এফএ কাপ ফাইনালের খেলোয়াড়
পর্তুগালে ব্রাজিলীয় প্রবাসী ক্রীড়াবিদ
ইংল্যান্ডে ব্রাজিলীয় প্রবাসী ক্রীড়াবিদ
রিউ দি জানেইরুর (শহর) ফুটবলার
২০২২ ফিফা বিশ্বকাপের খেলোয়াড়
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
ফ্রান্সের নাগরিকীকৃত নাগরিক
ফ্রান্সে ব্রাজিলীয় প্রবাসী ক্রীড়াবিদ